CELEX: C2005/171/56
Language: fi
Date: 2005-07-09 00:00:00
Title: Asia T-194/05: Teletech Holdings Inc:n 9.5.2005 sisämarkkinoiden harmonisointivirastoa (tavaramerkit ja mallit) vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/34
            
         Teletech Holdings Inc:n 9.5.2005 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-194/05)
   (2005/C 171/56)
   Oikeudenkäyntikieli: englanti
   Teletech Holdings Inc., kotipaikka Englewood, Colorado (USA), on nostanut 9.5.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustaja on solicitor A. M. Gould.
   Teletech International S.A., jonka kotipaikka on Pariisi (Ranska), oli osapuolena myös valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa SMHV:n ensimmäisen valituslautakunnan 3.3.2005 antaman päätöksen asiassa R 497/2004-1,
            
         
               —
            
            
               palauttaa asian väiteosastolle, jotta se tutkisi ja hyväksyisi Teletech International SA:n yhteisön tavaramerkkiä 2 168 409 koskevaa rekisteröintiä vastaan tehdyn TeleTech's US:n väitteen, joka perustuu tämän yhteisön tavaramerkkiin nro 134 908 TELETECH GLOBAL VENTURES,
            
         
               —
            
            
               velvoittaa SMHV:n korvaamaan TeleTech's US:n oikeudenkäynnin kulut sekä yhteisöjen ensimmäisen oikeusasteen tuomioistuimessa että valituslautakunnassa.
            
         Oikeudelliset perusteet ja pääasialliset perustelut
   
               Yhteisön tavaramerkkiä koskevan rekisteröinnin hakija:
            
            
               TELETECH INTERNATIONAL S.A.
            
         
               Kyseessä oleva yhteisön tavaramerkki:
            
            
               Sanamerkki TELETECH INTERNATIONAL luokkiin 35, 38 ja 42 kuuluville palveluille
            
         
               Väitemenettelyssä mainitun tavaramerkin tai merkin haltija:
            
            
               Kantaja
            
         
               Väitteessä mainittu tavaramerkki tai merkki:
            
            
               Kansallinen tavaramerkki TELETECH ja yhteisön tavaramerkki TELETECH GLOBAL VENTURES
            
         
               Väiteosaston päätös:
            
            
               Rekisteröintihakemuksen hylkääminen
            
         
               Valituslautakunnan päätös:
            
            
               Valituksen tutkimatta jättäminen
            
         
               Kanneperusteet:
            
            
               Kantaja väittää, että yhteisöjen ensimmäisen oikeusasteen tuomioistuimen asiassa T-342/02, Metro-Goldwyn-Mayer Lion v. SMHV 16.9.2004 antama tuomio, jossa samankaltaisissa olosuhteissa nostettu kanne hylättiin, oli väärä; vaihtoehtoisesti kantaja väittää, että tämä tuomio olisi olosuhteiltaan erilainen; lopuksi kantaja väittää, että väiteosaston päätös on aiheuttanut vakavaa haittaa sen asemalle USA:ssa ja näin ollen sen valitus väiteosaston päätöksestä olisi pitänyt ottaa tutkittavaksi.